
	Comisia pentru buget, finanţe şi bănci 

Bucureşti, 04.05.2021 

Nr. 4c-2/ 71

	
	Comisia pentru muncă şi protecţie socială

          Bucureşti, 27.04.2021 

          Nr. 4c-9/234
PLx  27/2021


CĂTRE

BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.188/2020 privind unele măsuri temporare necesare pentru exercitarea funcţiei de conducător al compartimentului financiar contabil din administraţia publică centrală, trimis, cu adresa nr. PLx 27/2021 din 1 februarie 2021, Comisiei pentru buget, finanţe şi bănci şi Comisiei pentru muncă și protecție socială, pentru dezbatere pe fond, în procedură de urgenţă, Camera Deputaţilor fiind Cameră decizională.

În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Bogdan-Iulian HUŢUCĂ
	
	PREŞEDINTE,

Oana Silvia ȚOIU 

RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.188/2020 privind unele măsuri temporare necesare pentru exercitarea funcţiei de conducător al compartimentului financiar contabil din administraţia publică centrală
În conformitate cu prevederile art. 94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru muncă şi protecţie socială au fost sesizate pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.188/2020 privind unele măsuri temporare necesare pentru exercitarea funcţiei de conducător al compartimentului financiar contabil din administraţia publică centrală.
Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în ședința din 28 decembrie 2020, în forma iniţială, în condiţiile art.115 alin.(5) teza a III-a din Constituţia României, republicată.
La dezbaterea proiectului de Lege s-au avut în vedere avizele favorabile ale Consiliului Legislativ, Comisiei juridice, de disciplină şi imunităţi și Comisiei pentru administraţie publică şi amenajarea teritoriului și avizul negativ al Comisiei pentru drepturile omului, culte şi problemele minorităţilor naţionale.
Proiectul de lege are ca obiect de reglementare aprobarea Ordonanţei de urgenţă a Guvernului nr.188/2020 prin care se instituie o derogare de la prevederile art.19 lit.b2) și b3) din Legea 500/2002 privind finanțele publice, cu modificările și completările ulterioare, urmărindu-se ca în perioada 2020-2021, pe durata instituirii stării de urgență sau a stării de alertă, postul de conducător al compartimentului financiar contabil să poată fi ocupat de persoane care nu dețin certificatul de atestare a cunoștințelor dobândite în domeniul Sistemului European de Conturi. Totodată se reglementează că, în termen de 6 luni de la încetarea stării de urgenţă/alertă, persoanele care au beneficiat de excepţia precizată anterior au obligaţia să dobândească certificatul de atestare a cunoştinţelor dobândite în domeniul Sistemului European de Conturi. 
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru muncă și protecție socială şi-au desfăşurat lucrările în şedinţe separate.

Membrii Comisiei pentru muncă și protecție socială au dezbătut proiectul de Lege în şedinţa din data de 7 aprilie 2021, iar membrii Comisiei pentru buget, finanţe şi bănci în şedinţa cu prezență fizică și online din data de 27 aprilie 2021.

La lucrările celor două comisii, deputaţii membrii ai acestora și-au înregistrat prezența conform propriilor liste de prezenţă. 

La dezbaterile care au avut loc în cadrul şedinţelor celor două comisii a participat domnul Lucian-Ovidiu Heiuș - Secretar de Stat în cadrul Ministerului Finanțelor.


În urma examinării proiectului de Lege şi a opiniilor exprimate, deputații celor două Comisii, au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţă a Guvernului nr.188/2020 privind unele măsuri temporare necesare pentru exercitarea funcţiei de conducător al compartimentului financiar contabil din administraţia publică centrală, cu amendamente, prezentate în Anexa care face parte integrantă din raportul comun.
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan-Iulian HUŢUCĂ 

	
	 PREŞEDINTE,

Oana Silvia ȚOIU

	SECRETAR,

Iulius Marian FIRCZAK 
	
	SECRETAR,

Eugen NEAȚĂ


	Şef serviciu Giorgiana Ene

Consilier parlamentar Alexandra Nistor
	
	Şef birou Lidia Vlădescu



Anexă
AMENDAMENTE ADMISE 
În urma dezbaterilor, Comisiile propun adoptarea proiectului de lege cu următorul amendament:

	Nr. crt.
	Text

ordonanţa de urgenţă
	Text

adoptat de Senat
	Text propus de Comisii
(autor amendament)
	Motivare

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.188/2020 privind unele măsuri temporare necesare pentru exercitarea funcţiei de conducător al compartimentului financiar contabil din administraţia publică centrală


	Nemodificat
	

	2. 
	__
	Articol unic. - Se aprobă  Ordonanța  de urgență a Guvernului nr.188 din 28 octombrie 2020 privind unele măsuri temporare necesare pentru exercitarea funcţiei de conducător al compartimentului financiar-contabil din administraţia publică centrală, publicată în Monitorul Oficial al României, Partea I, nr.1005 din 29 octombrie 2020.

	Articol unic. - Se aprobă  Ordonanța  de urgență a Guvernului nr.188 din 28 octombrie 2020 privind unele măsuri temporare necesare pentru exercitarea funcţiei de conducător al compartimentului financiar-contabil din administraţia publică centrală, publicată în Monitorul Oficial al României, Partea I, nr.1005 din 29 octombrie 2020, cu următoarea modificare:

	Pentru respectarea exigențelor impuse de normele de tehnică legislativă.

	3. 
	Articol unic. - (1) Începând cu data intrării în vigoare a prezentei ordonanţe de urgenţă, prin derogare de la prevederile art. 19 lit. b2) şi b3) din Legea nr. 500/2002 privind finanţele publice, cu modificările şi completările ulterioare, pe durata instituirii stării de urgenţă sau, după caz, a stării de alertă pe teritoriul României, în condiţiile legii, dar nu mai târziu de 31 decembrie 2021, în funcţia de conducător al compartimentului financiar-contabil din administraţia publică centrală pot fi numite, în condiţiile legii, şi persoane care nu deţin certificatul de atestare a cunoştinţelor dobândite în domeniul Sistemului European de Conturi.
(2) În termen de 12 luni de la încetarea stării de urgenţă sau, după caz, a stării de alertă, persoanele prevăzute la alin.(1) au obligaţia să dobândească certificatul de atestare a cunoştinţelor dobândite în domeniul Sistemului European de Conturi, în condiţiile legii. 
(3) La expirarea termenului prevăzut la alin. (2), persoanele prevăzute la alin. (1) care nu au obţinut certificatul de atestare a cunoştinţelor dobândite în domeniul Sistemului European de Conturi nu mai pot exercita funcţia de conducător al compartimentului financiar-contabil, raporturilor de serviciu, respectiv de muncă ale acestora fiindu-le aplicabile, după caz, dispoziţiile art. 509-511, ale art. 519 alin. (1) lit. f) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, şi ale art. 61 lit. d) din Legea nr. 53/2003 - Codul muncii, republicată, cu modificările şi completările ulterioare.

	__
	Alin.(1) nemodificat
- La articolul unic, alineatul (2) se modifică și va avea următorul cuprins:

”(2) În termen de 6 luni de la încetarea stării de urgenţă sau, după caz, a stării de alertă, persoanele prevăzute la alin.(1) au obligaţia să dobândească certificatul de atestare a cunoştinţelor dobândite în domeniul Sistemului European de Conturi, în condiţiile legii.”

Alin.(3) nemodificat 
Autor: Oana Silvia Țoiu, deputat USR-Plus
	Nu se justifică un termen atât de lung pentru obtinerea certificatului de atestare a cunoștințelor dobândite în domeniul Sistemului European de Conturi.

